জানা যায়, বুধবার বিকেলে চিলতলা এলাকায় একটি রাস্তায় বালু দিতে যাওয়ার সময় বালুভর্তি বাল্কহেডটি ওই ব্রিজটির ওপর সজোরে ধাক্কা দিলে ব্রিজের মাঝখানের একাংশ ভেঙে খালে পড়ে যায়। ওই ব্রিজটির এক প্রান্তে গনকপাড়া বাজার, ইউ আর কে মাধ্যমিক বিদ্যালয় ও গনকপাড়া সরকারি প্রাথমিক বিদ্যালয় এবং অপরপ্রান্তে দৈহারী ইউনিয়ন পরিষদ, বেলে ডাঙ্গা সরকারি প্রাথমিক বিদ্যালয় রয়েছে। ছোট ছোট যানবাহন চলাচল ও পথচারী পারাপারে ওই ব্রিজটি অত্যন্ত গুরুত্বপূর্ণ। প্রতিদিন এ ব্রিজ দিয়ে হাজার হাজার মানুষ যাতায়াত করে। গুরুত্বপূর্ণ এ ব্রিজটি ভেঙে পড়ায় শিক্ষার্থীসহ হাজার হাজার মানুষ চরম দুর্ভোগে পড়েছে।